**Izziņa par atzinumos sniegtajiem iebildumiem**

**Ministru kabineta noteikumu projekts “Grozījumi Ministru kabineta 2015. gada 25. augusta noteikumos Nr. 492 “Noteikumi par valsts un Eiropas Savienības atbalsta piešķiršanu ražas, dzīvnieku un augu apdrošināšanai 2014.–2020. gada plānošanas periodā””**

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
| - | - | - | - | - | - |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| **Datums** | 30.08.2019.-09.09.2019.; 11.09.2019. – 16.09.2019. |
| **Saskaņošanas dalībnieki** | Tieslietu ministrijaFinanšu ministrija |
| Saskaņošanas dalībnieki izskatīja šādu ministriju (citu institūciju) iebildumus | Tieslietu ministrija |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā | - |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
| 1. | 1. Izteikt 12. punktu šādā redakcijā:“12. Atbalsta intensitāte ir 70 procenti no apdrošināšanas polises iegādes izdevumiem atbilstoši regulas Nr. [1305/2013](http://eur-lex.europa.eu/eli/reg/2013/1305/oj/?locale=LV) 37. panta 5. punktam, bet ne vairāk kā 50 *euro* par vienu hektāru vai vienu liellopu vienību.” | **Tieslietu ministrija**1. Noteikumu projekta 1. punktā veiktie grozījumi paredz, ka atbalsta intensitāte ir 70 procenti no apdrošināšanas polises iegādes izdevumiem atbilstoši *Eiropas Parlamenta un Padomes 2013. gada 17. decembra Regulas (ES) Nr. 1305/2013 par atbalstu lauku attīstībai no Eiropas Lauksaimniecības fonda lauku attīstībai (ELFLA) un ar ko atceļ Padomes Regulu (EK) Nr. 1698/2005* (turpmāk - Regula Nr. 1305/2013) 37. panta 5. punktam, bet ne vairāk kā 50 euro par vienu hektāru vai vienu liellopu vienību. Vēršam uzmanību, ka no noteikumu projekta anotācijā sniegtā skaidrojuma nerodas pārliecība, ka iepriekš minētais grozījums sader ar tiesiskās paļāvības principu un kā tas ietekmēs jau izsniegto atbalstu saņēmējam, kas saņēmuši lielāku atbalstu par kā 50 euro par vienu hektāru vai vienu liellopu vienību. Tiesiskās paļāvības princips noteic, ka privātpersona var paļauties, ka iestādes rīcība ir tiesiska un konsekventa, tai skaitā persona var paļauties, ka tā noteiktajā laikā varēs īstenot tai iegūtās tiesības. Satversmes tiesa ir norādījusi (*2009. gada 26. novembra spriedums lietā Nr. 2009-08-011)* ka gadījumā, kad normatīvā regulējuma grozījumu rezultātā notiek vai ir iespējama privātpersonu tiesiskā stāvokļa pasliktināšanās, tiesiskās paļāvības princips nodrošina šo personu tiesību aizsardzību, proti, persona var paļauties, ka tā noteiktajā laikā varēs īstenot tai iegūtās tiesības. Papildus norādām, ka no noteikumu projekta 1. punkta redakcijas izriet regulējuma piemērošana ar atpakaļejošu spēku. Latvijas tiesību sistēmā nav piemērojamas tiesību normas ar atpakaļejošu spēku. Proti, likuma ''Par likumu un citu Saeimas, Valsts prezidenta un Ministru kabineta pieņemto aktu izsludināšanas, publicēšanas, spēkā stāšanās kārtību un spēkā esamību'' 9. pants noteic, ka normatīvajiem aktiem nav atpakaļejoša spēka, izņemot likumā īpaši paredzētus gadījumus. Līdz ar to lūdzam projekta anotācijā **izvērsti** skaidrot, kā projektā paredzētais grozījums par atbalsta apmēra ierobežošanu līdz 50 euro par vienu hektāru vai vienu liellopu vienību ietekmēs personas, kuras jau ir saņēmušas atbalstu (vai minētajām personām pasliktināsies tiesiski iegūtais stāvoklis), tai skaitā, vai atbalstu saņēmušās personas ir informētas par iespējamo grozījumu un tās brīvprātīgi piekritušas šādam grozījumam. Ja minētais grozījums negatīvi un bez būtiska pamatojuma ietekmēs personu jau iegūtās tiesības, Tieslietu ministrija nevar atbalstīt projekta tālāku virzību.Kā arī lūdzam precizēt noteikumu projekta anotācijas I sadaļas 2. punktu atbilstoši *Ministru kabineta 2009. gada 15. decembra instrukcijas Nr. 19 ''Tiesību akta projekta sākotnējās ietekmes izvērtēšanas kārtība''* (turpmāk – Instrukcija) 14. punktam, sniedzot izvērstu pamatojumu noteikumu projekta 1. punktā izteiktā *Ministru kabineta 2015. gada 25. augusta noteikumos Nr. 492 ''Noteikumi par valsts un Eiropas Savienības atbalsta piešķiršanu ražas, dzīvnieku un augu apdrošināšanai 2014.–2020. gada plānošanas periodā''* (turpmāk – Noteikumu) 12. punkta grozījumu nepieciešamībai un lietderībai. Latvijas Republikas Satversmes tiesas 2009. gada 26. novembra spriedums lietā Nr. 2009-08-01; Pieejams: http://www.satv.tiesa.gov.lv/wp-content/uploads/2016/02/2009-08-01\_Spriedums.pdf | Ņemts vērā.Noteikumu projekts paredz noteikumus papildināt ar 22.punktu, kurā noteikts, ka normu par 50 *euro* uz vienu vienību piemēro tikai tām polisēm, kas iegādātas pēc grozījumu spēkā stāšanās, līdz ar to jaunā norma netiks piemērota ar atpakaļejošu spēku. | 1. Izteikt 12. punktu šādā redakcijā:“12. Atbalsta intensitāte ir 70 procenti no apdrošināšanas polises iegādes izdevumiem atbilstoši regulas Nr. [1305/2013](http://eur-lex.europa.eu/eli/reg/2013/1305/oj/?locale=LV) 37. panta 5. punktam, bet ne vairāk kā 50 *euro* par vienu hektāru vai vienu liellopu vienību (2.pielikums).”5. Papildināt IV nodaļu ar 21. un 22. punktu šādā redakcijā:“22. Grozījumi šo noteikumu 12. punktā attiecībā uz maksimālā atbalsta apmēra noteikšanu par vienu hektāru un vienu liellopu vienību ir piemērojami attiecībā uz polisēm, kas iegādātas pēc šo grozījumu spēkā stāšanās dienas.”Skatīt precizētās anotācijas I sadaļas 2.punktu. |
| 2. | Skatīt anotāciju. | 2. Vēršam uzmanību, ka noteikumu projekta anotāciju nepieciešams aizpildīt atbilstoši Ministru kabineta 2009. gada 7. aprīļa noteikumu Nr. 300 ''Ministru kabineta kārtības rullis'' 3. punktam, kas noteic, ka Ministru kabineta tiesību akta projektam pievieno anotāciju, kurā aizpildīta vismaz sadaļa par tiesību akta projekta nepieciešamību, tas ir, anotācijas I sadaļa, bet pārējās anotācijas sadaļas aizpilda, ja tiesību akta projekts skar attiecīgajā anotācijas sadaļā minētos jautājumus. Norādām, ka Tieslietu ministrijai nav iespējams precīzi izvērtēt, kuras noteikumu projekta normas ir ieviestas atbilstoši noteikumu projekta 1. punktā norādītajai Regulai Nr. 1305/2013. Ņemot vērā minēto, lūdzam precizēt noteikumu projekta anotāciju, jo Tieslietu ministrija varēs sniegt precīzu izvērtējumu par noteikumu projekta atbilstību minētajai regulai pēc anotācijas V sadaļas, jo īpaši 1. tabulas D ailes, aizpildīšanas. | Ņemts vērā.   | Skatīt precizētās anotācijas V sadaļas 1.tabulu. |

|  |  |
| --- | --- |
| Atbildīgā amatpersona |    |
|  | (paraksts\*) |

Piezīme. \* Dokumenta rekvizītu "paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

Ligija Ozoliņa

|  |
| --- |
| (par projektu atbildīgās amatpersonas vārds un uzvārds) |
| ZM Lauku attīstības atbalsta departamentaValsts atbalsta plānošanas nodaļasVecākā referente |
| (amats) |
| Tel. 67027301 |
| (tālruņa un faksa numurs) |
| Ligija.Ozolina@zm.gov.lv |
| (e-pasta adrese) |